สังคมข่าวหุ้น
ดัชนีตลาดหุ้นไทยปิดที่ระดับ 1,620.84 จุด -4.12 จุด มูลค่าซื้อขาย 36,767.60 ลบ. จับตาการประชุมคณะกรรมการนโยบายการเงิน (กนง.) ช่วงกลางสัปดาห์
ดัชนีตลาดหุ้นไทยปิดที่ระดับ 1,620.84 จุด -4.12 จุด มูลค่าซื้อขาย 36,767.60 ลบ. จับตาการประชุมคณะกรรมการนโยบายการเงิน (กนง.) ช่วงกลางสัปดาห์
27 พ.ย. 2565

ดัชนีตลาดหุ้นไทยปิดที่ระดับ 1,620.84 จุด ลดลง 4.12 จุด มูลค่าการซื้อขาย 36,767.60 ล้านบาท จับตาการประชุมคณะกรรมการนโยบายการเงิน (กนง.) ช่วงกลางสัปดาห์ ซึ่งคาดว่าจะมีมติปรับขึ้นอัตราดอกเบี้ยอีก 0.25% ไปอยู่ที่ระดับ 1.25% ขณะที่ช่วงท้ายสัปดาห์จะมีการประกาศตัวเลขการจ้างงานนอกภาคเกษตรเดือน พ.ย.ของสหรัฐฯ รวมถึงความคิดเห็นของเจ้าหน้าที่เฟด และสถานการณ์โควิด-19 ในจีน
GUNKUL โชว์บริษัทย่อย “กันกุล พาวเวอร์ ดีเวลลอปเม้นท์ หรือ GPD” คว้า 2 โครงการใหม่ จาก “ทีพีไอ โพลีน เพาเวอร์ และ กฟภ.” มูลค่ารวม 1,903.53 ล้านบาท มั่นใจศักยภาพทีมงานมีประสบการณ์ความเชี่ยวชาญ ส่งมอบงานได้ตามกำหนด ด้านบิ๊กบอส “ดร.สมบูรณ์ เอื้ออัชฌาสัย” ส่งสัญญาณไตรมาสสุดท้ายปีนี้ผลงานสดใส รับอานิสงส์ธุรกิจพลังงาน-ก่อสร้างหนุน พร้อมเตรียมเดินหน้าประมูลโครงการพลังงานทดแทน มั่นใจรายได้ปีนี้โตตามเป้าไม่ต่ำกว่า 15%
SABUY ออกโรงยืนยันสัมพันธ์ TKS แน่นปึ้ก หลังแลกหุ้น AIT-SABUY ย้ำ TKS และ SABUY จะร่วมกันถือหุ้นใน AIT ซึ่งเป็น 1 ในผู้นำด้านการให้บริการด้านเทคโนโลยีของไทย โดยกลุ่ม SABUY ตั้งเป้าในอนาคตอันใกล้นี้จะเข้าถือหุ้น AIT เพิ่มเป็น 24.9% จากปัจจุบัน 21.3% หวังเสริมความแข็งแกร่ง
THAI ประกาศแต่งตั้ง “ชาย เอี่ยมศิริ” ดำรงตำแหน่งประธานเจ้าหน้าที่บริหารคนใหม่ จากผู้สมัครจำนวนรวมทั้งสิ้น 53 ราย มีผลวันที่ 1 ก.พ. 2566 ถือเป็นบุคลากรคุณภาพ ด้วยประสบการณ์ธุรกิจการบิน-การเงินสูงกว่า 37 ปี คาดนำพาองค์กรพ้นวิกฤต ฟื้นฟูกิจการสำเร็จตามแผน
งานนี้รอลุ้นวันที่ 2 ธ.ค. 2565 ประกาศรายชื่อผู้เสนอขายไฟฟ้าที่ผ่านคุณสมบัติเข้ารอบ ฟาก EP ผู้เชี่ยวชาญด้านพลังงานทั้งแดด-ลม มายาวนานกว่า 1 ทศวรรษ ก็ดำเนินการยื่นประมูลพลังงานทดแทนของประเทศไทยไป 8 โครงการโซลาร์กับทาง กกพ.เป็นที่เรียบร้อย
หุ้นไอพีโอ “พรีโม เซอร์วิส โซลูชั่น หรือ PRI” ให้บริการที่เกี่ยวเนื่องกับอสังหาริมทรัพย์แบบครบวงจร (วันสต็อปเซอร์วิส) เตรียมเข้าเทรดในตลาดหลักทรัพย์ mai ในวันที่ 30 พ.ย.นี้ หลังนักลงทุนจองซื้อหุ้นไอพีโอ จำนวน 80 ล้านหุ้น ที่ราคาเสนอขาย 15 บาท/หุ้น แล้วได้รับการตอบรับอย่างคึกคักจากนักลงทุน แสดงถึงความเชื่อมั่นที่มีต่อปัจจัยพื้นฐานและศักยภาพการดำเนินงาน ขณะที่เงินที่ได้จากการระดมทุนจะนำไปใช้ขยายกิจการที่เกี่ยวเนื่องกับธุรกิจในปัจจุบัน พัฒนาระบบเทคโนโลยีที่ใช้สำหรับการให้บริการลูกค้าและเป็นเงินทุนหมุนเวียนในกิจการ จึงดูน่าสนใจไม่น้อยเลย
ตลาดหลักทรัพย์ฯ ให้ POLY เข้าข่ายมาตรการกำกับการซื้อขาย ระดับ 1 : ห้ามคำนวณวงเงินซื้อขาย และ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) ตั้งแต่วันที่ 28 พ.ย.-16 ธ.ค. 2565 ส่งผลให้สภาพคล่องการเก็งกำไรปรับลง
KJL ราคาหุ้นยังปรับตัวขึ้นต่อเนื่อง ล่าสุด (25 พ.ย. 2565) ได้ปิดตลาดที่ 15.80 บาท รับกับช่วงไฮซีซั่นของอุตสาหกรรมในช่วงไตรมาสสุดท้ายของทุกปี โดยผลงานในไตรมาส 4/2565 จะโตโดดเด่น คาดแนวโน้มปีนี้ออลไทม์ไฮรายได้ทะลุเป้า 1,000 ล้านบาท โต 20% รวมถึงอัตรากำไรสุทธิ (Net Profit Margin) เพิ่มขึ้นเป็น 12-14% จากปีที่ผ่านมาอยู่ที่ 11-13% จัดว่าอนาคตสดใส